
Recuperatorii din justiție, ONORARII NESIMȚITE 


Profesia de executor judecătoresc a devenit una foarte profitabilă. Onorariile 
executorilor sunt, de cele mai multe ori, mai mari decât debitele în sine, iar 
stabilirea acestora este absolut subiectivă. Deși există limite minime și maxime, 
stabilite de „ executorii își pun aproape întotdeauna tarifele 
maxime, indiferent de complexitatea dosarelor, ne spun avocaţii specializaţi în 
executări silite, comițând, adesea, și abuzuri cu depășirea limitelor maxime. 


prevăzut de Ministerul Justiţiei, dar chiar și peste acesta. S-a ajuns, astfel, ca, pentru un 
debit de 200 de lei, onorariul executorului judecătoresc Gabriel Cosmin Văraru 
Gavrilescu să fie de peste 6.000 de lei. Culmea este că, chiar dacă ai bani de avocat ca 
să contești acest onorariu, suma cerută de executor trebuie plătită integral, înainte de 
orice. După mai mult timp petrecut prin instanţe, cu bani plătiți pe la avocaţi, ai șansa ca 
judecătorul să decidă că onorariul este nejustificat și să-l reducă. Sau nu. Pentru amărâţi, 
care, de exemplu, au fost executați silit pentru o sumă de 200 de lei, plata executorului 
judecătoresc cu peste 6.000 de lei înseamnă faliment total. 


Legea spune că onorariul executorului judecătoresc este un drept subiectiv corespunzător 
muncii prestate de acesta. Totodată, actele executorilor judecătorești sunt supuse 
controlului instanţelor judecătorești competente, iar activitatea executorilor judecătorești 
este supusă controlului profesional. 


"Cei interesați sau vătămaţi prin actele de executare pot formula contestaţie la executare, 
în condițiile prevăzute de Codul de procedură civilă”, se precizează în lege. Pentru 
abuzurile executorilor și pentru onorariile exagerate solicitate de către aceștia nu există, 
în lege, nicio sancțiune, anomalie care a deschis calea unei afaceri extrem de profitabile 
pentru tagma executorilor judecătorești. “La abuzurile executorilor judecătorești poate fi 
vorba cel mult de o abatere disciplinară și asta, bineînțeles, presupune să-i formulezi o 
plângere la Uniunea Naţională a Executorilor Judecătorești”, ne spune avocatul Adrian 
Cuculis. 


Mâna dreaptă a recuperatorilor 


Specializat în cauzele de executare silită, avocatul Adrian Cuculis susține că onorariile 
executorilor judecătorești ar trebui stabilite pe baza complexităţii dosarului de executare 
silită. 


"Sunt lucruri care se petrec de multă vreme în spatele instanţelor. Fiecare face ce vrea și 
chestiunea asta că executorii judecătorești își stabilesc onorariile doar pe limita maximă, 
și nu pe cea minimă presupune o interpretare a Ordinului ministrului Justiției. Onorariul 
executorului judecătoresc poate fi însă contestat în instanță. De ce îmi iei mie onorariul 
ăsta? Pe baza cărui considerent? Ai avut de recuperat banii ăia de la mine în ani de zile, 
m-am sustras sau pur și simplu este o cutumă a executorilor? Din experiența pe care o 
am, este o practică a acestora de jecmănire a oamenilor. De regulă, contestaţia în 
instanță noi o facem pe întreaga executare silită, nu numai pe onorariul exagerat, pentru 
că o ataci din toate perspectivele. Din păcate, așa funcţionează sistemul de mulți ani de 
zile, că i-a băgat pe toți care nu aveau facultatea terminată sau vreun examen de profesie 
și i-a făcut executori bancari, executori judecătorești. Ulterior i-au asimilat, deși nu aveau 
stagiatura făcută. Acum s-au mai reglat lucrurile, că trebuie să ai Facultatea de Drept, un 
stagiu de doi ani și apoi să dai examen”, ne-a declarat av. Adrian Cuculis. 


Acesta mai arată că executorii judecătorești sunt niște organe de executare silită care 
îndeplinesc rolul de unelte ale recuperatorilor. "Acum se vorbește despre un proiect de 
lege în care să se folosească executorii judecătorești pe post de executori fiscali. În acest 
moment există deja executor fiscali, dar vor să extindă competențele executorilor 
judecătorești”, ne-a precizat av. Adrian Cuculis. 


Maximum plus TVA 


Potrivit unui Ordin al Ministerului Justiţiei, onorariile pe care le pot cere executorii 
judecătorești au limite minime pornind de la 20 de lei până la limite maxime de 5.200 de 
lei debitor persoană juridică și 2.200 lei pentru debitor persoană fizică. 


Pentru că practica instanţelor era neunitară, Avocatul Poporului a introdus o acţiune de 
Recurs în interesul legii la Înalta Curte de Casaţie și Justiție, arătând că prima orientare 
jurisprudenţială este în litera și în spiritul legii, în sensul că onorariile maximale ale 
executorilor judecătorești includ și taxa pe valoarea adăugată. În argumentarea opiniei 
sale, reprezentantul Avocatului Poporului a susținut că scopul stabilirii onorariilor 
minimale și maximale ale executorilor judecătorești constă în asigurarea predictibilității 
costurilor executării silite, inclusiv pentru debitorul executat silit. 


"Or, acest scop poate fi atins numai dacă taxa pe valoarea adăugată este inclusă în 
onorariile maximale ale executorilor judecătorești. Pentru a se asigura respectarea 
principiului echităţii, este necesar ca debitorul să nu suporte cheltuieli de executare 
excesiv de oneroase”, a afirmat reprezentantul Avocatului Poporului. 


Înalta Curte, însă, a decis, în 2022, că onorariile maximale ale executorului judecătoresc 
nu includ și taxa pe valoarea adăugată aferentă serviciilor prestate de acesta în cadrul 
procedurii de executare silită, majorând, practic, cu 19% aceste onorarii. 

